
Δευτέρα, 03 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και τη διάσωση 39 αλλοδαπών νοτιοανατολικά των Καλών Λιμένων – Συνέχεια ενημέρωσης αναφορικά με τον εντοπισμό 44 αλλοδαπών στους Καλούς Λιμένες – Θάνατος λουόμενης στη Ναύπακτο – Εντοπισμός και διάσωση 9 αλλοδαπών νότια της Γαύδου – 
Διακομιδές ασθενών 


Συνέχεια ενημέρωσης:
Αναφορικά με τον εντοπισμό και τη διάσωση 39 αλλοδαπών, 50 ν.μ. νοτιοανατολικά των Καλών Λιμένων τις μεσημβρινές ώρες την 02.08.2026, συνελήφθη ένας 18χρονος αλλοδαπός (υπήκοος Ν. Σουδάν) συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Σύμφωνα με τους αλλοδαπούς εκκίνησαν τα ξημερώματα την 01.08.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 6.000 και 14.000 δηναρίων Λιβύης για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου. 

*****

Συνέχεια ενημέρωσης:
Αναφορικά με τον εντοπισμό 44 αλλοδαπών, στην παραλία του οικισμού «ΑΓΙΟΣ ΙΩΑΝΝΗΣ» του Δήμου Γόρτυνας, τις βραδινές ώρες χθες, συνελήφθη ένας 17χρονος αλλοδαπός (υπήκοος Ν. Σουδάν)για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα. Σύμφωνα με τους αλλοδαπούς εκκίνησαν τις βραδινές ώρες την 31.08.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 8.000 και 13.000 δηναρίων Λιβύης για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****
Τις μεσημβρινές ώρες σήμερα, ενημερώθηκε η Λιμενική Αρχή της Ναυπάκτου για την ύπαρξη μίας 64χρονης ημεδαπή λουόμενης η οποία ανασύρθηκε χωρίς τις αισθήσεις της, από τη θαλάσσια περιοχή της παραλίας «ΧΙΛΙΑΔΟΥ» Δήμου Δωρίδος. Στην 64χρονη παρασχέθηκαν αρχικά οι πρώτες βοήθειες από ναυαγοσώστες της παραλίας και από παρευρισκόμενους και στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Ναυπάκτου, όπου διαπιστώθηκε ο θάνατος της. Από το Λιμεναρχείο Μεσολογγίου που διενεργεί την προανάκριση παραγγέλθηκε η διενέργεια νεκροψίας-νεκροτομής.

*****

Τις πρώτες ώρες σήμερα, ενημερώθηκαν οι Λιμενικές Αρχές της Παλαιόχωρας, της Γαύδου, της Χώρας Σφακίων, της Αγίας Γαλήνης και των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για παροχή συνδρομής σε μια λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή νότια της ν. Γαύδου. Αμέσως, στην περιοχή μετέβησαν ένα σκάφος της δύναμης Frontex, ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και παραπλέοντα πλοία προς παροχή συνδρομής. Εντοπίστηκαν και περισυλλέχθησαν εννέα (09) αλλοδαποί, οι οποίοι μεταφέρθηκαν με ΠΛΣ με ασφάλεια στο λιμάνι της Παλαιόχωρας και ακολούθως σε χώρο φιλοξενίας στην Αγυιά Χανίων. Από το Κεντρικό Λιμεναρχείο Χανίων που διενεργεί την προανάκριση κατασχέθηκε το μέσο μεταφοράς των αλλοδαπών. Επιπλέον 39 αλλοδαποί περισυλλέχθησαν από σκάφος της Λιβυκής ακτοφυλακής. 
Οι έρευνες συνεχίζονται στην ευρύτερη θαλάσσια περιοχή υπό τον συντονισμό του ΕΚΣΕΔ, με τη συμμετοχή ενός (01) Ναυαγοσωστικού σκάφους Λ.Σ.-ΕΛ.ΑΚΤ., ενός (01) εναέριου μέσου της δύναμης Frontex και παραπλεόντων σκαφών για τον εντοπισμό τυχόν αγνοούμενων. 

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-70χρονης και 27χρονης, από το λιμάνι της Σκιάθου στο λιμάνι του Βόλου, με Περιπολικό σκάφος Λ.Σ.-ΕΛ.ΑΚΤ., 
-47χρονης, από το λιμάνι της Φολέγανδρου στο λιμάνι της Θήρας, με το Ε/Γ-Τ/Ρ «ΚΥΡΙΑΡΧΟΣ ΙV» Ν. Νάξου 64 και 
-21χρονου, από το λιμάνι της Ίου στο λιμάνι της Θήρας, με το Ε/Γ-Τ/Ρ «ΣΤΕΛΙΟΣ ΙΙ» Ν. Πόρτο Χελίου 64. 

